ગૃહ રાજ્યમંત્રીની મુલાકાત દરમિયાન ગુજરાતનાં અગ્રણીઓ ભાર્ગવભાઇ ભટ્ટ, પૂર્વ સાંસદ ભરતસિંહ પરમાર, ગૃહ વિભાગનાં અધિક મુખ્ય સચિવ એ.એમ. તિવારી, પોલીસ વિભાગનાં અન્ય વરિષ્ઠ સનદી અધિકારીઓ, નર્મદા-પંચાયત વિભાગનાં અગ્રસચિવ એ.કે. રાકેશ, નર્મદા નિગમનાં સંયુક્ત વહિવટી સંચાલક સંદિપકુમાર, માર્ગ અને મકાન વિભાગનાં સચિવ સી.બી. વસાવા, જિલ્લા કલેક્ટરઆર.એસ. નિનામા, જિલ્લાનાં અગ્રણી ઘનશ્યામભાઇ દેસાઇ સહિત નર્મદા નિગમનાં વરિષ્ઠ ઇજનેરો મંત્રીની સાથે જોડાયાં હતાં. દરમિયાન રાજ્યનાં મુખ્ય સચિવ જે.એન. સિંઘ સહિત ઉચ્ચ-વરિષ્ઠ સનદી અધિકારીઓની ઉપસ્થિતિમાં કેવડીયા કોલોનીનાં વીવીઆઇપી સર્કિટ હાઉસ ખાતે આયોજિત બેઠકને સંબોધતાં મંત્રીશ્રી જાડેજાએ કાર્યઆયોજનને આખરી ઓપ આપતા કેટલાક જરૂરી અને ઉપયોગી સૂચનો રજૂ કરી, સૌને માર્ગદર્શન પુરૂં પાડ્યું હતું.